b'\n_START_ARTICLE_\nEASY\n_START_PARAGRAPH_\n\xc4\xaemoni\xc5\xb3 kod\xc5\xb3 sistema (angl. Enterprise Access System, EASY)\xc2\xa0\xe2\x80\x93 pasaulin\xc4\x97 \xc4\xafmoni\xc5\xb3 kod\xc5\xb3 sistema, leid\xc5\xbeianti identifikuoti \xc4\xafmones visame pasaulyje. Lig\xc5\xa1iolin\xc4\x97s sistemos buvo nacionalin\xc4\x97s arba atskir\xc5\xb3 tarptautini\xc5\xb3 organizacij\xc5\xb3 (pvz., Europos S\xc4\x85jungos \xc4\xafmones galima atskirti pagal PVM kod\xc4\x85, ta\xc4\x8diau u\xc5\xbe S\xc4\x85jungos rib\xc5\xb3 \xc5\xa1i sistema neveikia).\n_START_SECTION_\nIstorija\n_START_PARAGRAPH_\n2006\xc2\xa0m. kelios Vakar\xc5\xb3 bendrov\xc4\x97s \xc4\x97m\xc4\x97si kurti bendr\xc4\x85 pasaulin\xc4\x99 \xc4\xafmoni\xc5\xb3 identifikavimo sistem\xc4\x85. Pranc\xc5\xabzijos bendrov\xc4\x97 \xe2\x80\x9eCoface\xe2\x80\x9c ir Vokietijos bendrov\xc4\x97 \xe2\x80\x9eCreditreform\xe2\x80\x9c kartu prad\xc4\x97jo kurti bendr\xc4\x85 pasaulin\xc4\x99 \xc4\xafmoni\xc5\xb3 kod\xc5\xb3 sistem\xc4\x85 EASY (Enterprise Access System).\n_START_SECTION_\nLietuvoje\n_START_PARAGRAPH_\nLietuvoje \xc5\xa1ioje srityje veikia Valstybin\xc4\x97 mokes\xc4\x8di\xc5\xb3 inspekcija (VMI). Ji turi administruoti PVM atskait\xc4\x85, rengiam\xc4\x85 pagal PVM mok\xc4\x97toj\xc5\xb3 kodus. Yra sukurta bendra ES PVM mok\xc4\x97toj\xc5\xb3 duomen\xc5\xb3 baz\xc4\x97. \xe2\x80\x9eCoface\xe2\x80\x9c ir \xe2\x80\x9eCreditreform\xe2\x80\x9c kuria bendr\xc4\x85 pasaulin\xc4\x99 \xc4\xafmoni\xc5\xb3 identifikavimo kod\xc5\xb3 sistem\xc4\x85, kuri apims ne tik PVM mok\xc4\x97tojus. \xc4\xaemon\xc4\x97ms ir institucijoms EASY sistema turi suteikti galing\xc4\x85 paie\xc5\xa1kos mechanizm\xc4\x85, pritaikyt\xc4\x85 daugeliui kalb\xc5\xb3 ir skirtingoms informacin\xc4\x97ms technologijoms. \xc5\xa0i sistema leis sujungti atskir\xc5\xb3 \xc5\xa1ali\xc5\xb3 \xc4\xafmoni\xc5\xb3 identifikavimo numerius \xc4\xaf bendr\xc4\x85 sistem\xc4\x85._NEWLINE_Kodavimo problema egzistuoja ir Lietuvoje, nes skirtingos duomen\xc5\xb3 baz\xc4\x97s turi savo identifikacinius informacijos parametrus, vadinamuosius ID numerius. Jei tai yra \xc4\xafmon\xc4\x97s kodas, problem\xc5\xb3 ma\xc5\xbeiau, nes Lietuvoje jis vie\xc5\xa1ai prieinamas, ta\xc4\x8diau \xc4\xafmon\xc4\x97ms, dirban\xc4\x8dioms su priva\xc4\x8diais asmenimis, kur kas sud\xc4\x97tingiau, nes asmens kodo kaip identifikacinio parametro naudojimas yra apribotas LR \xc4\xafstatymo. Tod\xc4\x97l duomen\xc5\xb3 baz\xc4\x97s lieka izoliuotos viena nuo kitos, nes kiekvienoje i\xc5\xa1 j\xc5\xb3 tam pa\xc4\x8diam asmeniui priskiriamas kitas kodas. ES asmens kodo paprastai neslepia. Prie PVM mok\xc4\x97tojo asmens kodo prijungus 2 skaitmenis, gaunamas PVM mok\xc4\x97tojo kodas, kuris yra vie\xc5\xa1ai prieinamas.'